Pagpuputi ng sagay

Nagaganap ang pagpuputi ng sagay o korales () kapag ipinapalabas ng mga polipo ng sagay ang alga na nakatira sa loob ng kani-kanilang mga himaymay. Karaniwan, sama-samang namumuhay ang mga polipo at alga sa isang relasyong endosimbiotiko, na napakahalaga para sa kalusugan ng sagay at ng bahura. Ang alga ay nagbibigay hanggang sa 90 bahagdan ng enerhiya ng sagay. Patuloy na namumuhay ang mga pumuting sagay ngunit nagsisimulang magutom pagkaputi nito. Gumagaling ang ilang mga sagay.  

Ang pangunahing sanhi ng pagpuputi ng sagay ay pagtataas ng temperatura ng tubig. Maaaring magdulot ng pagpuputi ang temperatura na halos 1 °C (o 2 °F) higit sa katamtaman. Ayon sa Programa sa Kapaligiran ng Mga Nagkakaisang Bansa, mula 2014 hanggang 2016, ang pinakatagal na naitalang mga pangyayari sa pagpuputi ay nakapatay ng sagay sa lawak na wala pang katulad. Noong 2016, ang pagpuputi ng sagay sa Bahura ng Gran Barrera ay nakapatay sa pagitan ng 29 at 50 bahagdan ng sagay sa bahura. Noong 2017, umabot ang pagpuputi sa pinakasentrong rehiyon ng bahura. Nangalahati ang balasak na agwat sa pagitan ng mga kaganapan sa pagpuputi mula 1980 at 2016. 

 Proseso 

Ang mga sagay na bumubuo sa mga dakilang ekosistema ng bahura sa mga tropikal na dagat ay dumedepende sa isang simbiotikong relasyon sa mga malaalga at isang-selulang  na tinatawag na zooxanthellae na naninirahan sa kani-kanilang mga himaymay at nagbibigay-kulay sa sagay. Nagbibigay ang mga zooxanthellae ng sustansya sa sagay sa pamamagitan ng potosintesis, isang mahalagang salik sa mga tropikal na dagat na malinaw at kulang sa sustansya. Kapalit nito, nagbibigay ang sagay ng karbon dioksido at amonyo sa mga zooxanthellae na kinakailangan para sa potosintesis. Ang mga negatibong kalagayan sa kapaligiran, tulad ng di-normal na mainit o malamig na temperatura, pagkasobra sa liwanag, at kahit mga ilang sakit na dala ng mikrobyo, ay maaaring humantong sa pagkakawatak-watak ng simbiyosis ng sagay at zooxanthellae. Upang matiyak ang panandaliang kaligtasan, kinakain o ipinapalabas ng mga polipong sagay ang mga zooxanthellae. Aakay ito sa mas maputi o puting puti na itsura, kaya "pagpuputi" ang tawag dito. Dahil nagsusuplay ang mga zooxanthellae ng hanggang sa 90 bahagdan ng enerhiyang kailangan ng sagay sa pamamagitan ng mga produkto ng potosintesis, pagkatapos ng pagpapaalis, maaaring magsimulang magutom ang sagay. 

Nabubuhay ang sagay kung panandalian lamang ang pagkagulo, ngunit kung manatili naman ang mga kondisyon na humahantong sa pagpapaalis ng mga zooxanthellae, nababawasan ang tsansa na mabuhay pa rin ang sagay. Para mabawi mula sa pagpuputi, kailangang pumasok muli ang mga zooxanthellae sa mga himaymay ng polipong sagay at magpotosintesis muli para suportahan ang buong sagay at ang ekosistema na nakadepende rito.
Kung mamatay ang mga polipong sagay sa gutom pagkatapos ng pagpuputi, mabubulok ang mga ito. Kalaunan, iiwanan ng mga matitigas ng espesye ng coral ang kai-kanilang kalansay na gawa sa , na sasakupin ng mga alga, na mabisang paghaharang ng muling pagtubo ng sagay. Kalaunan, guguho ang mga kalansay ng sagay, anupat babagsak ang istruktura ng bahura.

 Mga sanggunian